شر**كة ديفرنت ارت**

**مسلسل شقة 6**

**الحلقة الاولى**

اخراج

 محمود كامل

**م/ 1 (تم تصويره م 2 في ح1) شقة انجي ن/د**

غرفة نوم انجي

\_ انجي ببجامة النوم ترص الملابس وحاجيتها والشنط والأحذية في خزانة الملابس

ثم يرن جرس باب الشقه ترتدي روب وتتجه لتفتح البا ب

V.o

صوت انجي

بداية جديدة ، اصلها لازم تستمر ، ايام نعيشها وتفوت ما يتبقاش منها غير ذكريات وعلى قد وجع اللي فات بيفضل عندنا فضول نعرف اللي جاي ونستناه

**م/2 منظر عام للعماره من الخارج فى الغروب ن/خ**

**Cut**

**م/ ٣(تم تصويره) باب شقه انجي ن/د**

\_ تفتح انجي باب الشقه فنرى زاهي رجل ستيني ، يبتسم لأنجي

زاهي :

ازيك يا استاذه انجي

انجي :

اهلا وسهلا اتفضل يا حاج زاهي

\_ يتحدثون وهم في اتجاههم للصالو ن

زاهي :

اخبارك ايه يا ست الكل

انجي :

اقولك الحقيقه ولا اي كلام

زاهي :

لا الحقيقه طبعا \_ يجلس زاهي وانجي في الصالو ن

انجي :

انا بصراحه زعلانه منك جدا ومش مبسوطه خالص ومكنش ده اتفاقنا

زاهي :

على ايه بس .. انا والله انتي كلمتيني كان في ايدي مصلحه مهمه سيبتها وجيتلك

علطول

انجي :

يا استاذ زاهي انا اما جيت اخد الشقه وشوفتها اول مره اتكلمنا في انك.هتظبتلي

شوية حاجات فيها ومحصلش اللي اتفقنا عليه ، مع ان انا مافاصلتش معاك في

حاجه ولا رجعت في كلامي معاك في حاجه وانت وانا جايه خلاص على اني

اسكن سألتك عشان اعرف ارتب اموري ، قولتلك انجزت اللي اتفقنا عليه قولتلي

كل حاجه تمام ..حصل ولا ماحصلش ؟

زاهي :

حصل .. وفين المشكله مانتي جيتي لقيتي الشقه متروقه وكل حاجه تمام

انجي :

فين كل حاجه تمام .. انا موحوله فيها من امبارح وكان المفروض انهارده عندي

شغل مهم مروحتوش عشان لسه بفرش ، اومال انا واخداها بعفشها ليه ياحج زاهي

.. وقايلالك اني عايزه اجي اسكن ع الجاهز انا معنديش حد يهد معايا الدنيا انا

بطولي

زاهي :

انا على فكره جبت اتنين ستات كلوها نضافه وغسلوا الحيطان ووقفت على ايديهم

، اصل انا كمان بره عنك ماسيبش الشقه بالعفش ده لحد يدخل ينضفها لوحده ابداً ،

وخلي بالك لولا انا مرتحالك وبنقي الساكن اللي بيجي يسكن قبل اي حاجه انا

مكتش رضيت افرت في العفش ده ولا ابعيها بعفشها .. ده كله تحف وانتيكات

لوحدها تتباع بالشئ الفولاني..وكل اللي سكن الشقه ناس مراكز .. زكي بيه

درويش ده كان وزير سابق متوعيش انتي عليه وزينه نعمان الممثله ومؤلف اسمه

زياد الشامي، متفتكريش يعني انه اي عفش والسلام اكمني كنت باجرها مفروش

انجي :

ماشي ماقولتش حاجه ، انا مش بتكلم ع النضافه.. مش اللي بينضف ده المفروض

بيرص العفش بعد مايجره ويرتب الدنيا .. طب انت شوفت الاوض اللي جوا ..

تعالى كده بص

\_ تأخذ زاهي الى الداخل لكي يرى الغرف

**م/ ٤ (تم تصويره) شقة انجي/ الطرقه المؤديه للغرف ن/ د**

\_ انجي في المقدمه ويتبعها زاهي

انجي :

تعالى يا استاذ زاهي .. يعني بص كده . .

\_ تفتح باب الغرفه المهجوره ونراها غرفه ليست مفروشه تماما وبها سرير

ودولاب وتشيلوا مركون على الحائط منزوع الاوتار وبرواز معلق على الحائط

للوحة الطفل الباكي

زاهي :

ماهي نضيفه زي الفل اهي

انجي :

طب وهو ده اتفاقنا ؟ احننا اتفقنا على انها تاخد وش نضافه وتجيب سروجي يظبط

عفشها

زاهي :

ماشي .. بصي انا هسمعك للاخر وارد عليكي .. في حاجه تاني ولا كده بس ؟

انجي :

اه طبعا في .. تعالى كده .. .

\_ يتحركون الى غرفة المخزن المجاوره لتلك الغرفه وتحاول فتح الباب لكنه

موصد تماما وتجرب فتحها

ده ايه بقى ؟ ! اخر مره وريتهالي وكان الكالون بيعصلج برضو اتفقنا انك هتغيره

او تصلحه وبرضو اهو محصلش

\_ يحاول زاهي فتح الكالون ولكنه موصد تماما زاهي :

طيب غيره ؟ في حاجه تاني ؟

انجي :

لأ بس انا طبعا ده كله معطلني جامد .. وانا عندي شغلي ودنيتي وتقريبا من ساعة

ماجيت امبارح وانا مرتحتش وعماله اظبط في حاجات المفروض انها كانت تبقى

خلصانه

زاهي :

ماشي عموما انا اصلا كنت هكلمك نأجل وش النضافه وقصة السروجي دي

عشان معييش سيوله اعملها دلوقت وقولت اما تيجي انتي كده كده هتديني الدفعه

الاخيره اظبطلك بيها الليله دي كلها

انجي :

مش عارفه اقولك ايه يا استاذ زاهي مانا مديالك نص الفلوس اللي هو مش شويه

ابداً مكنش يكفي منهم تعمل اللي اتفاقنا عليه مانت محاسبني المفروض عليهم في

تمن الشقه

زاهي :

يابنتي انا راجل تاجر بلبس طاقية ده لده ، انا خدتهم منك دخلتهم في شغلانه تانيه

انجي :

\_ مستاءه

تمام يا استاذ زاهي ..طب اتفضل هجيبلك حالاً بقيت الفلوس بس ارجو بقى تشوف

موضوع التفاصيل اللي اتكلمنا فيها دي

\_ يتحركون للصالون مره اخرى

Cut

**م/ ٥(تم تصويره) شقة انجي/ الصالون ن/ د**

\_ زاهي جالسا على الكنبه منتظراً انجي ان تاتي له بالفلوس ، تخرج انجي ومعاها

ظرف ابيض كبير مثل حافظة الاوراق تعطيه لزاهي

انجي :

كده يا استاذنا دول ٢٩٥ الف بقيت حسابنا

\_ زاهي يبتسم بتهكم ويتغير ملامح وجهه لملامح حاده بعض الشئ

زاهي :

ايه ده يا استاذه اللي باقي ٣٠٠ الف ، انتي جايه تفاصلي دلوقت ؟

انجي :

لا مش قصة فصال انا كلمتي واحده .. اتفقت معاك ان اللي باقي ٣٠٠ بفلوس

الحاجات دي اللي كان المفروض تتعمل وماتعملتش فانا خصمت ٥ تلاف بتوعهم

وهعملهم انا .. عندك مانع ؟

زاهي :

\_ يبتسم ابتسامه صفراء

لا ابداً .. مافيش مانع .. انتي اللي يشوفك الاول مايقولش انك كده خالص

انجي :

\_ تقلب وجهها وتتحدث اليه بحده

كده ده اللي هو ازاي يعني ؟

زاهي :

\_ يضحك ويجر ناعم

لا يعني اقصد شكلك بنوته صغيره واموره طلعتي مخربشه في الدنيا .. بس جدعه

والله انا من اول ماشوفتك قولت انتي بميت راجل

انجي :

تسلم يا استاذنا

زاهي :

\_ ينهض ويتجه الى باب الشقه

ماشي ياست الكل.. تؤمريني بحاجه تانيه ؟

انجي :

لا ابدا.. ربنا يخليك

زاهي :

لو احتجتي اي حاجه رني عليا او اطلعي خبطي انا شقتي الدور اللي فوق الشقه

اللي زي شقتك بالظبط ، يلا مبروكه عليكي يا استاذه

انجي :

تسلم ..

\_ يخرج وتغلق انجي باب الشقه خلفه وعلى وجهها امتعاض ، ثم الى نفسها

ده انت شيطان يا اخي .. ياساتر

\_ ثم تعود الى ما كانت تفعله من قبل والعمل على رص باقي حاجيتها

Cut

**م / ٦(تم تصويره) شقة ناهد/ الصاله ن / د**

\_ ناهد تجلس على كنبة الانتريه فى صالة شقتها وامامها التليفزيون مفتوح وعلى

الترابيزه امامها لاب توب مفتوح ايضا ، تفرك ناهد عينيها ثم تمسك بالموبايل ( عامل الدليفري يخبط على باب الشقة،ياسر يكون بيعمل ميديتشن على السفرة وناهد تفتحله)

وإنجي تتصل بيها

 ناهد :

الووو.. ايه ياعم محدش ادك .. مبرو ك الشقة الجديده

\_ يدخل ياسر حاملا صينيه بها فنجانين قهوة ويضعها امام ناهد

ياسر :

مين ؟

ناهد :

دى انجى

ياسر :

مبروك يا انجى على الشقه الجديده

تفتح ناهد الاسبيكر وتضع الهاتف امامهما

انا اسف يا انجى بس والله مسحولين انا وناهد من امبارح بنعمل الشغل اللي طلبه

استاذ فهمي لولا كده كنا جينا فرشنا معاك ي

صوت انجى:

يا حبايبي ولا يهم كم .. انا استلمت الشقة نضيفة وكل حاجة تمام .. مش فاضل

الا هدومى وحاجتى برصهم اهو وقربت اخلص

ناهد :

ربنا معاكى يا حبيبتي ..مش جاية الجورنال بكرة

ص نجى :

لا انا اخدت اجازة يومي ن .. اظبط امورى واتفقت مع استاذ فهمى انى ابعت

الشغل من البيت . .وقاللى معندوش مانع

ياسر :

\_ يضحك

فهمى ده مش بني ادم هههه وجاي على نفسه كده ليه ... )ثم لناهد ( يعنى

بيشغلها حتى وهى فى الاجازه

ناهد :

انتى صوتك تعبان يا انجي ولا بيتهيألي

تغلق ناهد الاسبيكر وتبتعد قليلا لتأخذ مساحه من الخصوصيه مع انجى

ويبقى ياسر يرتشف القهوه ويشاهد التلفاز

Cut

**م/ ٧(تم تصويره) شقة انجي/غرفة نومها ن/ د**

\_ انجي مازالت تعمل على رص الملابس بخزانة الملابس وتضعها في شماعات

بينما تمسك الهاتف المحمول بين رقبتها ورأسها وهي مستمره بالعمل

انجى :

لا يا حبيبتى انا بس علشان سهرانة بقالى يومين .. هخلص وانام ، امبارح

كمان منمتش كويس عشان لسه برضو المكان جديد عليا

ص.ناهد :

طيب لو احتجتى حاجة كلمينى وخلى بالك من نفس ك .. اسيبك بقى

عشان تخلصي وترتاحي

انجى:

ماشي يا حبيبتي .. سلمي على ياسر ..

ص.ناهد :

يوصل ياحبيبة قلبي

انجي :

سلام

\_تغلق انجي المكالمه وتضع الهاتف على الكومود وتستأنف العمل، ثم وهي

تقوم برص الملابس ترى في مرآة )التسريحة( شخص يقف امام الدولا ب

تلتفت فى فزع ناحية الدولاب فلا تجد شيئا تلتقط انفاسها وتجلس على السرير

وتمسك برأسها من شدة الارهاق ثم تنهض وتخرج من الغرفه الى المطبخ

**Cut**

**مشهد 7أ (جديد) قهوة ن/د**

**زاهي يدخل القهوة ممسكاً بظرف الفلوس (الذي أعطته إياه إنجي)**

**زاهي**

**خد ياد يا ابراهيم هاتلي شاي خمسينة وهدخل اقعد جوه ومتقولش لحد اني هنا غير شاهين**

**ابراهيم**

**حالا**

**زاهي يدخل الى داخل المقهى في ترابيزه متطرفة في المكان وفي الخلفية اغنية الاطلال لام كلثوم ويغني معها**

**زاهي في حالة انتشاء**

**يافؤادي لا تسل اين الهوى كان صرحا من خيال فهوى**

**يدخل عليه شاهين المقاول( في الخمسينات من عمره يرتدي جلباب صعيدي)**

**شاهين**

**طالما قاعد هنا يبقى المزاج عالي وبعتلك بيعه عدلت مزاجك**

**زاهي**

**صلي ع النبي في قلبك يا شاهين ده انا اللي هدفعلك يا خويا بقية حساب رمي الاساسات بس خلي بالك انا عايز اساس متين .. انا عاوز عقار يتحاكوا عليه .. ده جاي بعد شوقة**

**شاهين :**

**هتتبسط ماتقلقش**

**زاهي:**

**بس اهم حاجة ماتنساش اسمي عالواجهه .. برج زاهي .. ياااه**

**شاهين :**

**نطلع بس بألاساسات و اول دور و ربنا يكرم بالباقي .. بس انت ماتأخرش علينا تاني فى الدفعات**

**زاهي**

**يعني هو بمزاجي .. مش لما المصلحة بتحصل بباصيلك .. عموما اتفضل يا معلم**

**شاهين**

**الله يباركلك .. بقولك ايه .. عاوز افاتحك فى حوار جديد**

**صبي القهوة(إبراهيم) يدخل حاملا صينية الشاي وشاهين ينظر له متعشما ان يطلب له زاهي شيئا ولكن زاهي يتجاهل ذلك**

**زاهي**

**لو مرمة حلوة احكي**

**شاهين**

**عندي عربيتين حلوين و سعرهم واقع و نقدر نكسب من ورا حوار العربيات ده الشهد .. و كنت عاوز شريك يخش معايا**

**زاهي يرتشف من كوب الشاي الموضوع امامه**

**زاهي**

**حبيبي يا شاهين .. بس انت عارف ماليش فى العجل، وماليش في اي حوار غير العقارات ، دي بتجري في دمي**

**شاهين**

**ايه يا عم جو الرومانسية ده**

**زاهي**

**طب انت بتقول فيها ، العقارات دى عندي عاملة زي الستات ، فيه ست تبقى قدم السعد وست تانية تبقى شؤم ما يجلبش الا الخراب مش زمان قالوا غير عتبتك يعني اتجوز واحده تانية غير مراتك ، وبيشبهوا الست بالبيت ، اهو انا دلوقتي حاسس اني بدفع مهر عروسة جديدة**

**شاهين ينظر له في اندهاش**

**شاهين**

**صحيح اللي يشوف بلاوي الناس تهون عليه بلوته**

**زاهي**

**بتقول حاجه**

**شاهين**

**لا يا سيدي ، اطير انا وربنا يهنيك بعروستك ويرزقكم ويوسع عليكم ، سلام**

**زاهي**

**بقولك يا شاهين ، شوف محتاج كام في حوار العربيتين اهو يمكن يزقوا معانا في الدفعات  الكلام ده كله انت فاهم طبعا**

**شاهين**

**فاهم اخوك مايعرفش عنه حاجه ، سلاموا عليكم**

**زاهي:**

**ماشربتش حاجة**

**( يكمل زاهي جلسته فى هيام و تفكير مع شرب الشاي ) واستمرار اغنية ام كلثوم في الخلفية**

**م / 8 (تم تصويره م9 في ح1) شقة إنجي/الصاله ن/ د**

\_انجى ممسكة بكوب القهوة ترشف منه ثم تقف فى الصالة تنظر الى كرتونة الكتب

ثم الى المكتبة فتضع كوب القهوة على المنضدة وتاخذ عدد من الكتب وتذهب

لترصه فى المكتبة ثم تتفقد الكتب التى كانت موجوده بالمكتبة من قبل والتى تخص

من كانوا يسكنون الشقة قبلها فيقع من يدها كتاب على الارض ونرى مكتوبا عليه

رواية الدخيل للكاتب زياد الشامى فتلتقطها واثناء ذلك تجد في الرف السفلي

للمكتبه كشاف اضاءه للجيب ، تضع الروايه مكانها بالمكتبه وتستان ف ما كانت

تقوم به وتاخذ الكتب من الكرتونة وترصهم فى المكتبة

**م/ 9(جديد)   النادي   غ/ خ**

**منه تلعب في الالعاب وتتجه ناحية لعبة معينة،  وجدتها تجلس مع صديقة لها**

**جدة منه تتوقف عن الحديث مع صديقتها**

**جدة منه**

**لوسمحتي يا منه بلاش اللعبة دي ارجوكي**

**منه وهي تحاول ركوب اللعبة**

**منه**

**بليز يا انه دي سهله صدقيني**

**جدة منه**

**عن اذنك يا سهير ، وبعدين يا منه انا يا بنتي مش حمل الجري والتنطيط ده قولتلك بلاش دي يبقى بلاش يا اما مش هجيبك تاني**

**منه تبكي**

**لا خلاص انا هنزل ، ولو سمحتي تقولي لبابي يبقى يجي هو يخرجني**

**جدة منه**

**بقى كده يا منه يعني الحق عليا اني خايفة عليكي**

**منه**

**وبابي كمان هيخاف عليا قوليله بس لو سمحتي**

**جدة منه**

**حاضر هقوله يا ستي ممكن تيجي بقى عشان اطلب الغدا وهطلبلك البانيه اللي بتحبيه**

**منه**

**ماسموش بانيه اسمه كوردون بلو يا انه وروحي انتي اطلبي وانا هكمل لعب**

**جدة**

**حاضر كوردون بلو**

**منه**

**وعايزه عصير وتشيز كيك**

**الجدة**

**حاضر ، حاضر**

**تتوجه الجده لتعود الى الترابيزه عند صديقتها**

**الجدة**

**انا تعبت يا سهير ، تربية العيال فعلا مش سهله انا عرفت دلوقتي بس حكمة ربنا في ان الست ما تقدرش تخلف بعد سن معين**

**سهير**

**الله يكون في عونك ويديكي الصحة تعيشي اما تفرحي بعيالها**

**الجدة**

**ياستي قولي بس لغاية ما تقدر تعتمد على نفسها يامين يعيش دي عايزه عمر تاني فوق عمري**

**تتصل بيوسف في الهاتف**

**م/10 (جديد)    مصلحة الطب الشرعي/مكتب يوسف     ل/د**

**يوسف يقوم بكتابة تقرير على مكتبه، موبايله يرن فيرد (صفية تتصل به)**

**يوسف**

**ايوه يا ماما ، حاضر حاضر يا ماما انا هبقى اتكلم معاها اما تروحوا.**

**ماشي سلام. لا لسه قدامي شغل كتير. مع السلامة.**

**اسلام زميله يخلع ملابس العمل**

**اسلام**

**ايه حماتك مطلعة عينك طبعا**

**يوسف**

**لا مش قصة مطلعة عيني كتر خيرها طبعا انها سابت حياتها وبيتها وجت تعيش معانا بس الوضع كله مزعج يا اسلام ومش عارف هيستمر على كده لغاية امتى هي مش عارفه تتأقلم على الوضع الجديد وفرق الاجيال الكبير بينها وبين منه عامل حاجز كبير بينهم**

**اسلام**

**معلش بكره يا عم منه تكبر وهمها يكبر معاها وساعتها هتقول ولا يوم من ايام ماكانت صغيره**

**يوسف**

**كمان يعني انت كده بتخفف عني .. امشي يا اسلام روح احسن**

**اسلام**

**هههههه ما تنساش بقى تقرا ملف القضية الجديدة اللي استلمناها النهاردة من المباحث**

**يوسف**

**كمان! اخرج يا اسلام واقفل الباب وراك الله لا يسيئك**

**م/ 11(تم تصويره م21 في ح1) شقة إنجي/المطبخ ن/د**

\_ تصب انجي الماء من الكاتيل في كوبين لاعداد الشاي ثم تاخذهم على

صينيه وتخرج بهم الى باب الشقه الذي نراه مفتوحا وهناك نجار يعمل على

تغيير الكالون ويدق بالشاكوش الخ ...

\_ تقدم له انجي الشاي

انجي:

اتفضل الشاي

النجار:

شكرا يا استاذه

النجار:

كده كله تمام يا استاذة يفتح ويقفل معاكى زى الحرير ..ودول نسخ الكالون كله

انجى:

تسلم ايدك

\_ وكأنها تذكرت شيئ

انجى : (مستدركة)

اه صح بقولك ياسطى عندى باب اوضة جوه مش راضى يفتح ممكن تعمله بالمره

النجار:

من عنيا يا استاذه

انجى:

اتفضل

**Cut**

**مشهد 12 (جديد) سيارة ناهد وياسر ن/د**

**ياسر وناهد في طريقهم لتوصيل ابنهم الى بيت جدته واخدين ابنهم من المدرسة**

**ياسر و ناهد بالسيارة و يجلس خلفهم ابنهم .. ياسر ينظر لابنه فى المرآه و يحدثه**

**ياسر:**

**قوللي بقى يا استاذ .. حلمت بأيه النهارده بعد جلسة التأمل بتاعت امبارح**

**ناهد بانفعال :**

**تاني يا ياسر هو انت مفيش فايده فيك**

**ياسر :**

**قول يا سيدى و ملكش دعوة بماما ..**

**الابن:**

**حلمت انك جبتلي بلاي ستيشان 5**

**ياسر:**

**يا سلاااام بتسنصح عليا صح**

**ناهد:**

**( تضحك ) احسن .. انا كمان حلمت اننا غيرنا العربية**

**ياسر:**

**دي كوابيس يا حبايبي .. انزل يابني ,, كويس اننا وصلنا بدل ما الاحلام بتاعتك دي تيجي على دماغي**

**ناهد :**

**ما تعملش شقاوة عند تيتة يا سيف ولو هتبات عندها هكلمك اقولك لو هنتأخر في الشغل انا وبابا**

**سيف**

**حاضر يا ماما**

**ينزل الولد من السيارة**

**ناهد :**

**ممكن نتكلم جد بقى .. مش عاوزك لو سمحت تدخل في دماغ الواد الاحلام و الخرافات دي ، واظن اتكلمنا في الموضوع ده بدل المره ميه**

**ياسر:**

**يا حبيبتي هو انتي زعلانة ليه .. دي حاجة بتوسع المدارك .. انتي مش مؤمنة ان فيه عالم تاني .. براحتك و مش بجبرك انك تعرفيه .. لكن كمان ما تحجريش على افكاري ووجهة نظري**

**ناهد :**

**افكارك انت حر فيها لكن ابني لا يا ياسر انا عايزاه يطلع بني ادم طبيعي**

**ياسر**

 **والبني ادم الطبيعي بقى في نظرك هو اللي بيشوف الماديات وبس عايزاه يطلع بني ادم استهلاكي بيجري ورا الماده،  اللي بيفرضها عليه العالم المجنون اللي احنا عايشين فيه ما يفرقش عن اي قطيع**

**ناهد :**

**قطيع ؟ ايه الكلام الكبير ده مش فاهمه ، احنا بنتكلم عن الواد لوسمحت سيبه هو يختار حياته واهتماماته**

**ياسر :**

**وعشان يختار لازم يعرف كل حاجة .. الواقع و اللي ورا الواقع .. اللي بنشوفه و نلسمه و اللي مش بنشوفه لكن بنحس بيه و ممكن يتحكم فى حياتنا .. و الاحلام دى البوابة للعالم ده**

**ناهد :**

**ياختاااااي**

**ياسر يقوم بتشغيل موسيقى بصوت عالي وهو يبدو عليه العصبية**

**ناهد تقوم باخفاض الصوت:**

**انا عاوزة فلوس نجيب طلبات الشهر النهارده .. و ابقى كلم يوسف يجي يتغدا بكرة معانا عشان كنا اتفقنا**

**ياسر :**

**( يعاللي صوت الموسيقى بالكاسيت**

**مشهد 13 (جديد) الجريدة  ن/د**

ناهد وياسر يدخلون مكاتبهم بالجريدة

ناهد تنده الساعي

ناهد

كوباية شاي بقى من الكافتيريا والنبي يا رضا

ياسر (موجهاً حديثه لرضا)

محدش سأل صح

رضا

لا والله يا استاذ ياسر هو بس الحساب المتأخر من الشهر اللي فات بس

ياسر

بقى الحساب بس هو اللي بيسأل يارب ارحمني من العالم المادي اللي عايش فيه ده

**م/ 14 (تم تصويره م 22 في ح1) شقة إنجي/الطرقه المؤديه للغرف ن/د**

تدخل انجى ومعها النجار متجهين نحو باب الغرفة المغلق ويقوم

النجار بمحاولة فتح الباب ولكن دون جدوى

النجار:

ياساتر ايه ده ؟!.. طيب يا ست هانم انا هكسر بقى

انجى:

اتفضل

\_ يقوم النجار بعمله الى ان تنفتح الغرفة

**Cut**

**م/15 (تم تصويره م23 في ح1) شقة إنجي/غرفة المخزن ن/د**

ينفتح باب الغرفه للداخل ونجدها غرفة مخزن بها كراكيب وكراتين وحقائب ، بعد

استعراض الغرفه نعود الى انجي والنجار الواقفان امام باب الغرفه، انجي تحُاسب

النجار

انجى :

تمام كده ياسطى خلى الباقى

النجار:

كتير كده يا استاذة

انجى :

تسلم يا سطى مش كتير عليك

النجار:

شكرا يا استاذة

\_ ثم يتجه النجار الى خارج الشقة وتتبعه انجى

**م/ 16 (تم تصويره م24 في ح1) شقة انجى / الصاله ن/د**

تغلق انجي باب الشقه خلف النجار ثم تفتحه وتغلقه اكثر من مره لتجربة الكالون

الجديد والمفاتيح واثناء قيامها بذلك تسمع صوت ارتطام كبير في الداخل فتنتفض

وتذهب مسرعه للتحقق من مصدر الصو ت

**Cut**

**م/ 17(تم تصويره م25 ح1) شقه إنجي/المؤديه الطرقه للغرف ن/ د**

انجي في الطرقه تتحرك بحذر في اتجاه صوت الارتطام الذي سمعته منذ لحظات

في المشهد السابق ، تصل انجي الى غرفة المخزن المفتوح بابها لتجد الكراتين

والمتفرقات التي كانت بالغرفه تفترش الارض وفوقها قصعه مستخدمه من قبل

وادوات بناء وملابس متسخه ويبدو انهما كانوا مختبيئن فوق الكراتين وسط

المتفرقات فتدرك انجي ان صوت الارتطام كان لسقوط الكراتين على الارض

فتطمئن وتغلق باب الغرفه وتتجه نحو المطبخ

**مشهد 18 (جديد) الجريدة/مكتب رئيس التحرير ن/د**

 رئيس التحرير يتحدث مع سكرتير التحرير

فهمي رئيس التحرير

ده ينزل بعد ما تغيرلي المانشيت وشيل الكلام الفارغ اللي جنب العنوان ده

اتفضل

يخرج السكرتير ويتصل فهمي بأنجي

فهمي

حضرتك هتشرفي امتى

انجي

انا بعزل ومش فاضية حضرتك شوف ناهد وياسر

فهمي

ليه هما من قسم التحقيقات وانا مش واخد بالي ، مش هتعزلي في شهر يا انجي وقبلها وفاة مامتك انجزي لو سمحتي

**م / 19 (تم تصويره م26 ح1) شقة إنجي/المطبخ ن/د**

انجى فى المطبخ تخرج كيس نودلز من ضلفة المطبخ وبعد ان تبدء في اعدادها

تفكر للحظات ثم تغلق البوتاجاز وتخرج من المطبخ متجهه لغرفة النوم، تتحدث مع سكرتير فهمي وتحصل الحريقة اللي في المطبخ.

**Cut**

**مشهد 20 (جديد) مطعم ن/د**

\_ تدخل إنجي المطعم، تجلس

ويأتي النادل اليها ويرحب بها

جرسون

أهلاً بحضرتك يا فندم

تحبي أجيب لحضرتك المنيو ولا هتاكلي حاجة معينة؟

إنجي

اه هاخد إسكالوب بانيه لو سمحت.

يراها أحمد الجرسون فيقترب منها

احمد الجرسون:

نورتي يا استاذة انجي

انجي:

ازيك يا أحمد .. عامل ايه؟

 أحمد الجرسون:

الحمد لله يا فندم ..

على فكرة مستر رامي سأل على حضرتك لما لقاكي مابتجيش بقالك فترة

انجي:

هو موجود النهارده؟

الجرسون:

ايوا يا فندم

(يدخل رامي – هو شاب فى الثلاثينيات و هذا المطعم من ورث والده )

رامي:

حمد الله عالسلامة يا انسة انجي .. يا احمد الشيك النهارده على حساب المطعم .. حلاوة رجوع الاستاذة للمكان

انجي:

على كده بقى انا اغيب كتير عشان تعزموني كل مرة. عامةً خلاص مش هغيب تاني انا سكنت هنا جنبكم وكل يوم هجيلكم. انت عارف انا فاشلة في قصة الطبيخ دي.

رامي

تنورينا في اي وقت يارب يكون السمسار اللي عرفتك عليه قدر يفيدك

انجي

اه الحمد لله جابلي شقة كويسة

رامي

طيب كويس .. عن اذنك

تخرج انجي كتاب الدخيل وتكمل قرائته

تنزل اطباق الطعام فتغلق الدفتر وتنحيه جانبا وتبدء في الاكل ، تنظر امامها فتجد

رجل(شبيه لعم ماهر) يجلس الى الترابيزه المواجهه لها يدخن سيجاره ويمعن النظر اليها

بثبات .. تتجاهله انجي وتكمل طعامها "اسكالوب بانيه "  ولكنها ترمقه بين اللحظه

والاخرى وهو مازال نظره ثابتا إليها ،تستمر في الاكل ثم تعاود النظر اليه فلا

تجده إلا ان سيجارته مازالت موجوده بالطفايه على ترابيزته، تنهي طعامها وتطلب

الشيك وترحل

**Cut**

**م/ 21 (تم تصويره م29 ح1) من الشارع الى سلم العماره ن/خ**

انجي تسير في الشارع ونرى الرجل الذي كان بالمطعم يتتبعها ، تقف انجي

فجأه وتنظر يسارا ويمينا لتعبر الشارع وفي هذه اللحظه ترى ذلك الشخص

يقترب منها ، تعبر الشارع ومازالت تشعر به يتتبعها فتسرع خطواتها وتشعر

بالتوتر ، تستمر في المشي الى ان تصل الى مدخل العماره التي تسكن بها ثم

تدخل اليها مسرعه

Cut

**م/ 22(تم تصويره م 30 ح1+م1 ح2) عمارة شقه 6 من الداخل ن/د**

بعد ان دخلت انجي العماره تسمع وقع خطوات يتتبعها فتشعر بالخوف لان الشخص

مازال يتبعها فتصعد السلم بسرعه وخوف شديد فيصعد السلم ايضا فيصل خوفها

الى زروته وتقرر ان تقف فجأه وتواجهه وتتسع حدقتا عينيها وتتسارع دقات

قلبها ونتفاجأ انه ليس نفس الشخص الذي كان بالمطعم

انجي:

انت مين وعايز ايه مني بالظبط ؟ ؟

|  |  |  |
| --- | --- | --- |
| بذهول | **ماهر:** | أنا ....؟  |
| انجي بانفعال شديد  |  |  |
| ينفجر ماهر من الضحك | **أنجي:** | أيوه أنت.. ايه اللى مشيك وريا ؟  |
|  | **ماهر:** | انا ماشي عادي مش ناشي وراكي ولا حاجه |
| تهدء انجي وتبتلع ريقها وتشعر بالحرج بعد ان ادركت انه ليس نفس الشخص الذي كان ينظر اليها في المطعميستأنف ماهر ضاحكا |  |   |
|  | **ماهر:** |  يابنتي انا مروح بيتى... انا ماهر جارك وساكن في الشقة اللي جنبك  |
|  |  |  |
|  | **أنجي:** | انا اسفه جدا مش عارفه اقول لحضرتك ايه |
|  | **ماهر:** | ولا يهمك انا عارفك على فكره وشوفتك قبل كده بس انتي كنتي مشغوله مع العمال مخدتيش بالك مني ..انتي الساكنه الجديده فى شقة 6  |
| بأسف... | **أنجي:** | أيوه بالظبط كده ومعلش انا بتأسفلك تاني حقك عليا |
| تشعر انجى بالاحراج | **ماهر:** | اسفه ايه بقى ده انتى شكلك بقى وحش قوى.. لا طبعا انا باهزر اكيد ،ولا يهمك حصل خير.. اتفضلي  |
| يواصلان الصعود... وانجي تعتذر  |  |  |
|  | **انجي:** | الفكره بس ان كان في واحد شكله مُريب كده فضل ماشي ورايا شويه و...Cut |

**مشهد 23(تم تصويره م2 ح2) عمارة شقة 6 البسطة ن/د**

- أنجي تصعد السلم وخلفها ماهر...

|  |
| --- |
|  |

- يصلان الى بسطة الشقق وتقف انجي حيث تنظر بتوجس على صباح التي ترمي قطع اللحم إلى القطط الكثيرة بالقرب من شقة أنجي...

- يبدو على انجي الاشمئزاز ... وتدخل شقتها وتغلق الباب.

- وصباح مستمرة في رمي قطع اللحم.

 **مشهد 24(تم تصويره م3 ح2) شقة إنجي/الهول والبسطة ن/د**

- أنجي تدخل شقتها وتغلق الباب وتفكر وهي تسير عدة خطوات...

- تفكر... وتتوقف وتعود بسرعة إلى الباب وتنظر في العين السحرية...

- من زاوية نظر العين السحرية نرى صباح تقف أمام العين السحرية وتنظر لها.

- تفزع أنجي وتبعد رأسها عن العين السحرية وتتنفس بعمق.

- تعود انجي لتنظر في العين السحرية... ترى صباح وهي تلتفت وتسير بحركة ميكانيكية إلى السلم وتصعد ... وتترك باب شقتها مفتوح...

- انجي تبعد عن العين السحرية تفكر...

- تفتح الباب وتخرج...

**-Cut-**

**مشهد 25(تم تصويره م4ح2) خارج شقة إنجي/البسطة ن/د**

- أنجي تفتح باب شقتها بهدوء ... وفي يدها ميدالية مفاتيحها....

- تغلق باب شقتها وهي تنظر على شقة صباح لعلها ترى شيء...

- تتحرك انجي إلى سلم الصعود... وتصعد خلف صباح ....

**- Cut –**

**مشهد26(تم تصويره م5 ح2) سلم العمارة ن/د**

- تصعد انجي السلالم بهدوء وحذر ... وتنظر لأعلى ....

- ترى انجي يد صباح أو جزء من وجهها وهو مستمرة في الصعود....

**- Cut –**

**مشهد27(تم تصويره م6 ح2) سطوح العمارة ن/خ**

- تظهر انجي عند أول السطوح... وتنظر فيه ... يبدو عليها الرعب عندما ترى صباح تسير الى سور السطح

- تحاول انجي أن تقترب اكثر وتقول شيء ولكنها تتفاجأ بصباح تصعد على السور ثم تجلس على السور وتدلي قدميها ناحية الشارع فيهرب الدم من عروق انجي وتصرخ بشكل لا ارادي فتنظر لها صباح بطريقه مرعبه وكأن عينيها سيشتعلان ثم تدير وجهها للشارع وتنادي كأنها تنادي شخص يقف امامها على المدى

|  |  |  |
| --- | --- | --- |
|  | **صباح:** | ممدوح ... ممدوح.... |

- انجي تتابع صباح بخوف ودهشه وتحبس انفاسها

|  |  |  |
| --- | --- | --- |
|  | **صباح:** | ممدوح ... ممدوح.... |

ثم تهرع انجي إلى باب السطوح وتنزل منه وهي تلتفت على صباح كل خطوة....

**- Cut –**

**مشهد28 (تم تصويره م7 ح2) العمارة/أمام شقة زاهي ن/د**

- تنزل انجي من السلالم وتهم بمواصلة النزول وهي مرتبكه ولاتدري كيف تتصرف ، تتوقف وتتجه إلى شقة زاهي ترن الجرس أو تطرق الباب.. ولكن لا مجيب ... تعيد المحاولة مرة أخرى...ثم تخبط على باب الشقه المقابله لشقة زاهي ولكن ايضاً لامجيب ايضاً

**- Cut –**

**مشهد 29(تم تصويره م8 ح2) أمام شقة إنجي/ البسطة ن/د**

- تنزل انجي من أعلى وتتجه إلى باب شقة ماهر وتطرق الباب ... يفتح ماهر الباب ويخرج لها فيراها تلهث وخائفه

|  |  |  |
| --- | --- | --- |
|  | **انجي:** | اللحق يا استاذ ماهر اللحق صباح... |
|  | **ماهر:** | في ايه بس اهدي يابنتي... |
|  | **أنجي:** | هترمي نفسها من فوق ... |
| - فجأة يسمعان صوت سقوط شيء وصياح من الناس... |
|  | **انجي:** | يا خبر.... |

- يسرع الاثنان بالنزول من السلم ... انجي تسبق ماهر

**نهاية الحلقة الأولى**